Dis nie ek en jy wat die wonders en tekens verrig nie. Dis God en Hy alleen. God begin ons gebede vir Sy bonatuurlike aanraking antwoord deur binne-in ons ’n dieper verstaan te bring van Homself, die krag van sy Woord en die vermoë van sy Gees, wat in en deur ons opereer!
Daar is nie ŉ kitsresep vir ŉ lewe van Godgegewe gesag nie. Die geloofsreuse deur wie God baie wonders en tekens verrig het se lewens getuig van ure en ure in Sy Teenwoordigheid.
Nou werk dit so dat ons nie terselfdertyd soos Hy én soos onsself kan wees nie. Om soos Hy te word, moet óns verander. Óns karakter moet nuwe eienskappe begin openbaar.
Hy wat in die gestalte van God was, het sy bestaan op Godgelyke wyse nie beskou as iets waaraan Hy Hom moes vasklem nie,
maar Hy het Homself verneder deur die gestalte van ‘n slaaf aan te neem en aan mense gelyk te word. En toe Hy as mens verskyn het,
sodat in die Naam van Jesus elkeen wat in die hemel en op die aarde en onder die aarde is, die knie sou buig,
Diensknegte of slawe het nie die reg gehad om op te kyk in die teenwoordigheid van hulle baas/meester nie. ŉ Dienskneg moes sy kop in nederigheid buig – hy was slegs daar om aan die behoeftes van sy Meester te voldoen.
Trots maak dit moeilik maak om ŉ mens se kop te buig. ‘n Trotse mens buig sy kop vir niemand nie. Trots is telkens die dolksteek vir nederigheid. Bernard van Clairvaux, wat ernstig was oor ŉ Christosentriese karakter het in die 11e eeu geleer dat daar vier Christelike waardes is:
Ons moet bereid wees om ons kop te buig en die swaar kroon van ons eie ego af te haal. Ego kan maklik die hindernis tussen ons en God, en Sy drome vir ons lewe wees.
Hoe kan ons ontsnap aan wat die wêreld van ons vra en meer soos Jesus word? Deur soos Jesus onsself te ontken, wat nie binne God se wil vir ons lewens is nie. Om ‘n Jesusvormige karakter te kry, moet ons soos Jesus ook ŉ dienskneg gestalte ontwikkel. Dis net ŉ dienskneg wat sal vra: Wat kan ek vir U doen, Jesus?